Source: http://www.europarl.europa.eu/doceo/document/TA-8-2014-0076_RO.html
Timestamp: 2020-01-25 22:34:18+00:00
Document Index: 12014777

Matched Legal Cases: ['articolul 172', 'articolul 218', 'articolul 99', 'articolul 99', 'articolul 108', 'articolul 50']

Texte adoptate - Acord de cooperare cu Marocul privind un sistem global de navigație prin satelit (GNSS) de uz civil *** - Marţi, 16 decembrie 2014
Procedură : 2013/0414(NLE)
Stadii ale documentului : A8-0045/2014
207k 48k
Marţi, 16 decembrie 2014 - Strasbourg Ediţie definitivă
Acord de cooperare cu Marocul privind un sistem global de navigație prin satelit (GNSS) de uz civil ***
P8_TA(2014)0076 A8-0045/2014
Rezoluţia legislativă a Parlamentului European din 16 decembrie 2014 referitoare la proiectul de decizie a Consiliului privind încheierea Acordului de cooperare privind un sistem global de navigație prin satelit (GNSS) de uz civil între Comunitatea Europeană și statele sale membre și Regatul Maroc (10437/2014 – C8-0108/2014 – 2013/0414(NLE))
(Procedura de aprobare)
– având în vedere proiectul de decizie a Consiliului (10437/2014),
– având în vedere proiectul de Acord de cooperare privind un sistem global de navigație prin satelit (GNSS) de uz civil între Comunitatea Europeană și statele sale membre și Regatul Maroc (10717/2006),
– având în vedere cererea de aprobare prezentată de Consiliu în conformitate cu articolul 172 și articolul 218 alineatul (6) al doilea paragraf litera (a) din Tratatul privind funcționarea Uniunii Europene (C8-0108/2014),
– având în vedere articolul 99 alineatul (1) primul și al treilea paragraf, articolul 99 alineatul (2), articolul 108 alineatul (7) și articolul 50 alineatul (1) din Regulamentul său de procedură,
– având în vedere recomandarea Comisiei pentru industrie, cercetare și energie (A8-0045/2014),
1. aprobă încheierea acordului;
2. încredințează Președintelui sarcina de a transmite poziția Parlamentului Consiliului și Comisiei, precum și guvernelor și parlamentelor statelor membre și ale Regatului Maroc.